《送程给事知越州》
宋代·徐大方

昨夜除书下太清，一麾千里拥双旌。漠符出守朱轓重，越邸怀章昼锦荣。

青琐窗深传夕拜，红莲幕下得时英。稽山寻胜穷幽窈，禹穴采书极粹精。

贺老清虚陶内景，微之惠爱浃舆情。舍人早促还朝计，旦暮追锋柄宰衡。

作者简介：徐大方，宁冲道，瓯宁（今福建建瓯）人。仁宗嘉佑中，权知永州。神宗熙宁三年（一○七○），以国子博士通判汀州（清光绪《长汀县志》卷二九）。十年，提举监修使臣（《续资治通鉴长编》卷二八四）。元丰元年（一○七八），由开封府判官降为推官（同上书卷二九三）。今录诗二首。